**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 53/511-400; Fax: 511-406





|  |  |
| --- | --- |
| **Iktatószám:** C/611/2025.  Előterjesztő: dr. Csáky András polgármester  Szakmai előterjesztő: Mótyán Krisztián ügyvezető  Ügyintéző: Lendér Zsuzsanna kontroller | Tárgy: VÁRVAG Városüzemeltetési és Vagyongazdálkodási Nonprofit Közhasznú Kft. módosításokkal egységes szerkezetbe foglalt alapító okiratának elfogadása  Melléklet: módosításokkal egységes szerkezetbe foglalt alapító okirat tervezete, Felügyelőbizottság határozata |

**ELŐTERJESZTÉS**

Cegléd Város Önkormányzata Képviselő-testületének

**2025. június 19** -ei nyilvános ülésére

**Tisztelt Képviselő-testület!**

A VÁRVAG Nonprofit Kft. alapító okirata az utóbbi időben két alapítói döntéssel is módosult.

Egyrészről a 399/2024.(XII.11.) Ök. határozattal, amelyben a 2025. január 1. napjától 2029. december 31. napjáig terjedő időszakra megválasztásra kerültek az új felügyelőbizottsági tagok.

Szintén alapítói döntést tartalmaz a 270/2025 (V. 15.) Ök. határozat, amelyben Cegléd Város Önkormányzatának Képviselő-testülete a GMB Holding Pénzügyi Szolgáltató Korlátolt Felelősségű Társaságot bízta meg a 2025. június 1. napjától 2030. május 31. napjáig terjedő időszakra a VÁRVAG Nonprofit Kft. könyvvizsgálói feladatainak ellátásával.

Jogszabályi kötelezettségen alapul a 2025. január 01-én hatályba lépett **TEÁOR’25 nómenklatúra szerinti tevékenységi kódok** alapító okiraton történő átvezetése.

A TEÁOR nómenklatúra az Európai Unió tevékenységi osztályozásának, a NACE-nek a magyar nyelvű nemzeti változata. A 2008. júniusa óta hatályos TEÁOR’08 nómenklatúrát a NACE Rev. 2-vel vezették be, ezt az osztályozási rendszert váltotta fel a NACE Rev. 2.1-el bevezetett TEÁOR’25 nómenklatúra.

A gazdasági szereplők adminisztratív terheinek csökkentése érdekében mind a főtevékenység, mind a főtevékenységen kívüli egyéb tevékenységi körök tevékenységi kódjának átfordítására kidolgoztak egy automatikus átfordítási mechanizmust. A feladatok megoszlottak a KSH és a NAV között, amelynek azaz oka, hogy a KSH csak a gazdasági szereplők főtevékenységének tevékenységi kódját tartja nyilván.

Ennek megfelelően a KSH 2025. január 1-jei hatállyal minden nyilvántartott, adószámmal rendelkező gazdasági szervezet esetében elvégezte a főtevékenység átfordítását. Ez a VÁRVAG Kft. esetében azt eredményezte, hogy a 6420’08 Vagyonkezelésről a 6422’25 Csoportfinanszírozásra módosult a főtevékenység tevékenységi kódja és megnevezése. A KSH ezen besorolásával nem értettünk egyet, mert a csoportfinanszírozás tartalmában nem felelt meg a VÁRVAG Nonprofit Kft. főtevékenységének, ezért 2025. január 21-én kezdeményeztük a KSH által megállapított új tevékenységi kód módosítását a 6820’25 Saját tulajdonú, bérelt ingatlan bérbeadása, üzemeltetése tevékenységi kódra.

Az egyéb tevékenységek közül azok, amelyeknek a TEÁOR’08-as nómenklatúra szerinti tevékenységi kódja egy az egyben megfeleltethető volt TEÁOR’25 nómenklatúra tevékenységi kódjainak automatikusan átvezetésre kerültek a cégnyilvántartáson a NAV által átadott adatok alapján. Azon tevékenységi körök tekintetében amelyeknél nem működött ez az automatizmus egy, a NAV-hoz benyújtott nyomtatványon töröltetni kellett a TEÁOR’08 nómenklatúra szerinti tevékenységi kódokat és be kellett jelenteni a törölt tevékenységi kódoknak megfelelő TEÁOR’25 nómenklatúra szerinti tevékenységi kódokat.

Az alapító okiratban pontosításra került a közhasznú feladataink megfogalmazása.

Ezen változások is átvezetésre kerültek az előterjesztett alapító okiraton.

Az alapító okiratot azért is módosítani kell, mert át kell vezetni Mótyán Krisztián ügyvezető úr lakcímének megváltozását is.

A VÁRVAG Nonprofit Kft. Felügyelőbizottsága a 2025. június 10-ére összehívott ülésén tárgyalja a VÁRVAG Nonprofit Kft. fenti módosításokkal egységes szerkezetbe foglalt alapító okiratát. A Felügyelőbizottság határozata a bizottságok és a Képviselő-testület ülésén helyben osztott anyagként kerül kiosztásra.

A **döntéshozatal** figyelemmel aPtk. gazdasági társaságokra vonatkozó rendelkezéseiben foglaltakra, valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CVXXV. törvény (új Civil tv.) 37. § (1) bekezdésére és Magyarország helyi önkormányzatairól szóló 2011. évi CVXXXIX. törvény (Mötv.) 46. § (1) bekezdése alapján **nyilvános ülés** keretében, a **Ptk. 3:102 § (1) bekezdésben** foglalt rendelkezés alapján a legfőbb szerv részéről **háromnegyedes szótöbbséget** igényel.

Az előterjesztést **a Tulajdonosi Bizottság, a Jogi, Ügyrendi és Közbiztonsági Bizottság** tárgyalja. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

Cegléd, 2025. június 04.

Dr. Csáky András

polgármester

**HATÁROZATI JAVASLAT**

**Cegléd Város Önkormányzatának Képviselő-testülete,** mint a 100 %-os tulajdonában lévő VÁRVAG Városüzemeltetési és Vagyongazdálkodási Nonprofit Közhasznú Korlátolt Felelősségű Társaság legfőbb szerve

1. **Elfogadja** a VÁRVAG Városüzemeltetési és Vagyongazdálkodási Nonprofit Közhasznú Korlátolt Felelősségű Társaság (Cg. 13-09-128232, 2700 Cegléd, Gubody utca 28.) módosításokkal egységes szerkezetbe foglalt alapító okiratát.
2. Felhatalmazza a Polgármestert a módosításokkal egységes szerkezetbe foglalt alapító okirat aláírására.
3. Utasítja a Kft. ügyvezetőjét az alapító okirat módosításával kapcsolatos intézkedésekre!
4. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő**: azonnal **Felelős 2. pontban**: dr. Csáky András polgármester

**3. pontban**: Mótyán Krisztián ügyvezető

A határozatokat kapja:

1. Kontroller és általa:
2. VÁRVAG Nonprofit Kft. ügyvezetője
3. Ceglédi KÖH Pénzügyi Iroda
4. Helyben Irattár

Az előterjesztést láttam:

Dr. Diósgyőri Gitta

címzetes főjegyző