

**Ceglédi Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/27686-…/2025. Tárgy: a személyes gondoskodást nyújtó ellátá-

Előterjesztő: Dr. Csáky András polgármester sokról, azok igénybevételéről, valamint a

Szakmai előterjesztők: térítési díjakról szóló rendelet módosítása

Szabóné Kökény Erzsébet intézményvezető, Melléklet: rendelettervezet

Dr. Diósgyőri Gitta címzetes főjegyző

Ügyintéző: Üllei-Kovács Péter

**Előterjesztés**

a Képviselő-testület 2025. június 19-ei nyilvános ülésére

**Tisztelt Képviselő-testület!**

Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendelete (a továbbiakban: kistérségi rendelet) 2014. október 1. óta van hatályban.

A kistérségi rendelet a Ceglédi Többcélú Kistérségi Társulás (a továbbiakban: CTKT) fenntartásában lévő két szociális intézmény (a Ceglédi Kistérségi Szociális Szolgáltató és Gyermekjóléti Központ – 2700 Cegléd, Bajcsy-Zsilinszky út 1. és a Ceglédi Többcélú Kistérségi Társulás Humán Szolgáltató Központja – 2740 Abony, Szilágyi Erzsébet u. 3.) és az általuk nyújtott személyes gondoskodást nyújtó ellátások vonatkozásában született.

A szóban forgó önkormányzati rendelet megalkotásához – és annak az elfogadást követő módosításához – a CTKT valamennyi társult önkormányzata képviselő-testületének hozzájárulását írta/írja elő *a jogalkotásról szóló* *2010. évi CXXX. törvény* (a továbbiakban: Jat.) 5. § (5) bekezdése.

*A szociális igazgatásról és szociális ellátásokról szóló* *1993. évi III. törvény* (a továbbiakban: Sztv.) 92. § (1) bekezdésének *b)* pontja értelmében *„****a személyes gondoskodást nyújtó ellátásokról, azok igénybevételéről, valamint a fizetendő térítési díjakról*** *(…) ha a fenntartó önkormányzati társulás, akkor* ***a társulási megállapodásban megjelölt székhely szerinti*** *vagy az erre kijelölt települési* ***önkormányzat*** *a társulási megállapodásban meghatározottak szerint* ***rendeletet alkot.****”*

A Jat. 5. § (5) bekezdése szerint *„ha a felhatalmazás jogosultja a helyi önkormányzat képviselő-testülete, társulás esetén – ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed –* ***az önkormányzati rendelet megalkotására*** *a társulási megállapodásban kijelölt vagy ennek hiányában* ***a társulás székhelye szerinti helyi önkormányzat képviselő-testülete jogosult****. A rendelet megalkotásához* ***a társulásban résztvevő helyi önkormányzat képviselő-testületének hozzájárulása szükséges****.”*

A CTKT Társulási Megállapodásának 49. pontja alapján *„a Ceglédi Többcélú Kistérségi Társulás Abonyi Szolgáltató Központja (2740 Abony, Szilágyi Erzsébet u. 3.), a Ceglédi Kistérségi Szociális Szolgáltató és Gyermekjóléti Központ (2700 Cegléd, Bajcsy-Zsilinszky u. 1.) ellátási területére, a személyes gondoskodást nyújtó ellátások, azok igénybevétele, valamint a fizetendő térítési díjak vonatkozásában a* ***rendelet megalkotására kijelölt önkormányzat: Cegléd Város Önkormányzata*** *(2700 Cegléd, Kossuth tér 1.).”*

A CTKT Társulási Tanácsa 12/2025. (V. 14.) határozatával kezdeményezte a társult önkormányzatok képviselő testületeinél a kistérségi rendelet módosítását. (A CTKT tárgybani előterjesztése elérhető a [www.ctkt.hu](http://www.ctkt.hu/) weboldalon a közérdekű adatok között a 2025. május 14-ei előterjesztések között.)

**A** kistérségi **rendelet módosításának indokai** a következők:

A Ceglédi Többcélú Kistérségi Társulásnak, mint két szociális intézmény fenntartójának minden év április 1-jéig meg kell állapítania a személyes gondoskodás körébe tartozó szociális ellátások ellenértékeként megállapított összeget, vagyis az intézményi térítési díjat. *A szociális igazgatásról és szociális ellátásokról szóló* 1993. évi III. törvény (a továbbiakban: Szt.) 115. § (1) bekezdése szerint a térítési díj nem haladhatja meg a szolgáltatási önköltséget. A 2025. március 26-ai társulási ülésre a társulás fenntartásában lévő intézmények vezetői és a gazdasági vezető elkészíttették a szolgáltatási önköltségszámításokat és javaslatot tettek a személyes gondoskodást nyújtó ellátások intézményi térítési díjainak felülvizsgálatára. A javaslat értelmében a Ceglédi Többcélú Kistérségi Társulás Humán Szolgáltató Központja által biztosított szolgáltatások intézményi térítési díjainak mértékét +15-17 %-os emelés érintette volna. A Ceglédi Kistérségi Szociális Szolgáltató és Gyermekjóléti Központ esetében pedig 14 % és 20 % közötti díjemelési javaslat szerepelt, az idősek nappali ellátásának az összege duplájára emelkedett volna. A 2025. évi költségvetés előkészítése során az intézmények ezekkel a díjemelési mértékkel számoltak.

Az előterjesztés bizottsági szakaszban történő tárgyalása során fogalmazódott meg az a javaslat, hogy a szolgáltatási önköltség mértékét elérő vagy ahhoz közelítő mértékű térítési díjak megállapítása lenne szükséges annak érdekében, hogy az intézmények működését – az állami normatíva mértékén felül – finanszírozó önkormányzatoknak (Cegléd Város Önkormányzata és Abony Város Önkormányzata) a pénzügyi bepótlása mérsékelhető legyen. (Megjegyzés: A 2025. évben Cegléd Város Önkormányzata 21.902.327,- Ft, Abony Város Önkormányzata 58.058.168,- Ft összegű bepótlást biztosít a szóban forgó szociális intézmények zavartalan működéséhez.)

A fentiek figyelembevételével a társulási tanács a 7/2025. (III. 26.) határozatával elfogadta a Ceglédi Többcélú Kistérségi Társulás fenntartásában lévő intézmények által biztosított személyes gondoskodást nyújtó ellátások térítési díjainak megállapításához kapcsolódó szolgáltatási önköltségre vonatkozó számításokat. Ugyanakkor 8/2025. (III. 26.) határozatával úgy döntött, hogy a térítési díjak mértékének emeléséről nem hoz döntést, azok mértékét változatlanul hagyja. Mivel az Szt. lehetővé teszi az intézményi térítési díjak év közben egy alkalommal történő korrigálását, így a társulási tanács felkérte a két intézmény vezetőit, hogy a soron következő társulási tanácsülésre vizsgálják felül a térítési díjakat a szolgáltatási önköltséget megközelítő térítési díjak megállapítása érdekében.

A társulás fenntartásában lévő intézmények vezetői a 8/2025. (III. 26.) határozatban foglaltaknak eleget téve a két bepótlást fizető önkormányzat polgármesterével folytatott egyeztetések eredményeként a jelen előterjesztésben ismertetett mértékű díjváltoztatási javaslatokat tették.

A felülvizsgált díjmódosítási javaslat értelmében a Ceglédi Többcélú Kistérségi Társulás Humán Szolgáltató Központja által biztosított szolgáltatások intézményi térítési díjainak mértékét +15-84 %-os emelés érinti, illetve az eddig térítésmentesen biztosított idősek nappali ellátása is térítési díj ellenében válik igénybe vehetővé. A Ceglédi Kistérségi Szociális Szolgáltató és Gyermekjóléti Központ esetében pedig 14 % és 84 % közötti díjemelési javaslat szerepel, az idősek nappali ellátásának az összege négyszeresére emelkedik.

További javaslatként került megfogalmazásra, hogy *a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló*63/2006. (III. 27.) Korm. rendelet 7. § (1) bekezdésében meghatározott szociális vetítési alap összegét el nem érő ellátottak díjmentességben részesüljenek a személyes gondoskodást nyújtó ellátások tekintetében. A hivatkozott kormányrendelet 7. § (1) bekezdésében meghatározott szociális vetítési alap összege jelenleg: 28.500,- Ft.

Az intézményvezetők javaslatot tettek a jelenleg hatályos térségi rendelet mellékletében található, a személyi térítési díj megállapításához kapcsolódó jövedelemhatárok hatályon kívül helyezésére is. A jövedelemhatárok eltörlésével lehetőség nyílik, hogy az intézményvezető egyénre szabott, az ellátott konkrét jövedelmi szintjéhez igazodó személyi térítési díjat állapítson meg.

Az intézményvezetők javaslatait a társulási tanács 12/2025. (V. 14.) határozatával támogatta. A tanács javasolta továbbá, hogy a Ceglédi Többcélú Kistérségi Társulás által biztosított személyes gondoskodást nyújtó ellátások intézményi térítési díjainak mértéke – két alkalommal történő díjemelést követően – 2027. január 1. napjáig az egyes személyes gondoskodást nyújtó ellátás szolgáltatási önköltségének az összegében kerüljön megállapításra.

Annak érdekében, hogy a szolgáltatási önköltséghez mért intézményi térítési díj mértéke ne jelenthessen a későbbiekben aránytalanul nagy terhet a szolgáltatást igénybevevő ellátottak részére illetve az intézmények működéséhez fizetendő önkormányzati bepótlás se terhelje az azt fizető társult önkormányzatokat a társulási tanács 13/2025. (V. 14.) határozatával belső ellenőri vizsgálatot kezdeményezett többek között a Ceglédi Többcélú Kistérségi Társulás által fenntartott intézményi struktúra költséghatékonyságát illetően.

A társulási tanács által tárgyalt előterjesztés és elfogadott határozat alapján a következők szerint adok tájékoztatást a javasolt intézményi térítési díjakról, bemutatva az ellátotti létszámot, az elfogadott szolgáltatási önköltséget és a jelenlegi intézményi térítési díjakat is intézményenkénti bontásban:

**Ceglédi Többcélú Kistérségi Társulás Humán Szolgáltató Központja**

**1. Idősek nappali ellátása**: (az ellátást igénybe vevők száma: 25 fő):

1 napra jutó szolgáltatási önköltség: 2.780,- Ft/fő/nap

jelenlegi intézményi térítési díj: térítésmentes

javasolt intézményi térítési díj: 200,- Ft/fő/nap

díjemelés mértéke: +200,- Ft/fő/nap

**2. Szociális étkeztetés** (az ellátást igénybe vevők száma: 70 fő):

1 napra jutó szolgáltatási önköltség: 1.675,- Ft/fő/nap

jelenlegi intézményi térítési díj: 720,- Ft/fő/nap

javasolt intézményi térítési díj: 1.300,- Ft/fő/nap

díjemelés mértéke: ~ 80 %

**3. Szociális étkezéshez kapcsolódó étel házhozszállítás**

szolgáltatási önköltség: 627 Ft/fő/nap

jelenlegi intézményi térítési díj: 300,- Ft/fő/nap

javasolt intézményi térítési díj: 300,- Ft/fő/nap

díjemelés mértéke: 0 %

**4. Házi segítségnyújtás (szociális segítés, személyi gondozás)** (az ellátást igénybe vevők száma: szociális segítés: 3 fő, személyi gondozás: 38 fő):

1 gondozási órára jutó szolgáltatási önköltség: 2.795,- Ft/óra

jelenlegi intézményi térítési díj: 815,- Ft/óra

javasolt intézményi térítési díj: 1.500,- Ft/óra

díjemelés mértéke: ~ 84 %

**5. Támogató szolgálat**

személyi segítés szolgáltatási önköltsége: 6.860,- Ft/feladatmutató

jelenlegi intézményi térítési díja: 600,- Ft/óra

javasolt intézményi térítési díja: 690,- Ft/óra

díjemelés mértéke: ~ 15 %

**A támogató szolgálat gépkocsi használat, szállítás:**

A támogató szolgálat – gépkocsi használat, szállítás díja az Szt. 65/C. § (4) bekezdésében meghatározott szociálisan rászorultnak minősülő súlyosan **fogyatékos személy esetén:**

szolgáltatási önköltsége: 1.370,- Ft/km

jelenlegi intézményi térítési díj: 145 Ft/km

javasolt intézményi térítési díj: 170 Ft/km

díjemelés mértéke: ~ 17 %

Az Szt. 65/C §-ának (4) bekezdésében meghatározott **nem fogyatékos személy esetén**:

szolgáltatási önköltség: 1.370,- Ft/km

jelenlegi intézményi térítési díj Abony város

közigazgatási területén belül 300,- Ft/km

javasolt intézményi térítési díj Abony város

közigazgatási területén belül 420,- Ft/km

díjemelés mértéke: ~ 40 %

szolgáltatási önköltség: 1.370,- Ft/km

jelenlegi intézményi térítési díj Abony város

közigazgatási területén kívül 240,- Ft/km

javasolt intézményi térítési díj Abony város

közigazgatási területén kívül 340,- Ft/km

díjemelés mértéke: ~ 41 %

**Ceglédi Kistérségi Szociális Szolgáltató és Gyermekjóléti Központ**

**1. Idősek otthona** (az ellátást igénybe vevők száma:135 fő):

1 napra jutó szolgáltatási önköltség: 13.225,- Ft/fő/nap

jelenlegi intézményi térítési díj: 5.800,- Ft/fő/nap

javasolt intézményi térítési díj: 8.000,- Ft/fő/nap

díjemelés mértéke: ~ 38 %

Emelt szintű egyszeri befizetés jelenlegi összege: 2.760.000,- Ft

Emelt szintű egyszeri befizetés javasolt összege: 3.150.000,- Ft

díjemelés mértéke: ~ 14 %

**2. Idősek nappali ellátása** (az ellátást igénybe vevők száma:25 fő):

1 napra jutó szolgáltatási önköltség: 4.056,- Ft/fő/nap

jelenlegi intézményi térítési díj (étkezés nélkül): 50,- Ft/fő/nap

javasolt intézményi térítési díj (étkezés nélkül): 200,- Ft/fő/nap

díjemelés mértéke: ~ 400 %

**Demens személyek nappali ellátása** (az ellátást igénybe vevők száma:4 fő):

1 napra jutó szolgáltatási önköltség: 4.890,- Ft/fő/nap

jelenlegi intézményi térítési díj (étkezéssel): 770,- Ft/fő/nap

javasolt intézményi térítési díj (étkezéssel): 1.030,- Ft/fő/nap

díjemelés mértéke: ~ 34 %

**3. Szociális étkeztetés** (az ellátást igénybe vevők száma: 280 fő):

1 napra jutó szolgáltatási önköltség: 830,- Ft/fő/nap

jelenlegi intézményi térítési díj: 720,- Ft/fő/nap

javasolt intézményi térítési díj: 830,- Ft/fő/nap

díjemelés mértéke: ~ 15 %

**Szociális étkeztetéshez kapcsolódó szállítás:**

szolgáltatási önköltség: 684,- Ft/adag

jelenlegi intézményi térítési díj: 310,- Ft/adag

javasolt intézményi térítési díj: 355,- Ft/adag

díjemelés mértéke: ~ 15 %

1. **Házi segítségnyújtás (szociális segítés, személyi gondozás)** (az ellátást igénybe vevők száma: 87 fő):

1 gondozási órára jutó szolgáltatási önköltség: 3.550,- Ft/fő/óra

jelenlegi intézményi térítési díj: 815,- Ft/fő/óra

javasolt intézményi térítési díj: 1.500,- Ft/fő/óra

díjemelés mértéke: ~ 84 %

**5. Jelzőrendszeres házi segítségnyújtás** (az ellátást igénybe vevők száma: 110 fő):

1 napra jutó szolgáltatási önköltség: 340,- Ft/fő/nap

jelenlegi intézményi térítési díj: 130,- Ft/fő/nap

javasolt intézményi térítési díj: 150,- Ft/fő/nap

díjemelés mértéke: ~ 15 %

Ezen javaslatok alapján készült el a kistérségi rendeletet módosító rendelettervezet. A rendelettervezet elfogadása esetén a térítési díjakat módosító rendelkezések 2025. július 1-jén lépnek hatályba.

A CTKT Társulási Tanácsának támogató döntését követően a társult önkormányzatok képviselő testületei is elfogadásra javasolták a rendelettervezetet a jogalkotásra kijelölt önkormányzat számára a következő táblázatban rögzített döntéseikkel:

|  |  |
| --- | --- |
| **Település** | **Határozat szám** |
| Abony | 85/2025. (V. 29.) számú Képviselő-testületi határozat |
| Albertirsa | 128/2025. (V. 29.) határozat |
| Ceglédbercel | 71/2025. (05. 26.) ÖK. sz. határozat |
| Csemő | 66/2025. (V. 20.) határozat |
| Dánszentmiklós | 45/2025. (V. 29.) Ök. határozat |
| Jászkarajenő | 59/2025. (V. 26.) Ök. határozat |
| Kocsér | 26/2025. (V. 27.) sz. Öt. h. |
| Kőröstetétlen | 40/2025. (V. 26.) Ök. határozat |
| Mikebuda | 39/2025. (V. 21.) határozat |
| Nyársapát | 18/2025. (V. 28.) önkormányzati határozat |
| Tápiószőlős | …/2025. (VI. 11.) számú önkormányzati határozat |
| Törtel | 52/2025. (V. 21.) határozat |
| Újszilvás | 31/2025. (V. 28.) számú Képviselő-testületi határozat |

Tápiószőlős Község Önkormányzatának Képviselő-testülete a rendeletalkotáshoz való hozzájárulásról 2025. június 11. napján fog döntést hozni. A szóban forgó önkormányzat döntése az előterjesztést tárgyaló bizottságok ülésein kerül ismertetésre.

A Jat. 17. §-ában előírt előzetes hatásvizsgálat értelmében:

1. A rendelet
   * társadalmi hatása: az intézmények ellátottjai részéről magasabb összegű személyi térítési díj megfizetésére kerül sor;
   * gazdasági hatása: az intézményfenntartó kiadása csökken;
   * költségvetési hatása: a rendelet hatálybalépését követően, 2025. július hónaptól az intézmények költségvetése vonatkozásában értékelhető, mérsékelhető az intézmények részére megfizetésre kerülő jövőbeni önkormányzati bepótlás mértéke.
2. Környezeti, egészségi következményei nem értékelhetőek.
3. Adminisztratív terhek: sem a közös önkormányzati hivatalnál, sem a szociális intézményekben nem keletkezik rendkívüli adminisztrációs teher a rendelettervezet elfogadásával.
4. A rendeletalkotás szükségességét a Ceglédi Többcélú Kistérségi Társulás társulási tanácsának 12/2025. (V. 14.) határozatában rögzített, *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendelet módosítására irányuló kezdeményezés indokolja.
5. A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

A hatályos kistérségi rendelet elérhető a Nemzeti Jogszabálytárban:

<https://or.njt.hu/eli/731234/r/2014/11>

Az előterjesztést a **Jogi, Ügyrendi és Közbiztonsági Bizottság** és a **Humán Bizottság** véleményezi.

A döntéshozatal a *Magyarország helyi önkormányzatairól szóló* 2011. évi CLXXXIX. törvény 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített** szavazati arányt igényel.

Cegléd, 2025. június 05.

Dr. Csáky András

polgármester

Az előterjesztést láttam:

Dr. Diósgyőri Gitta

címzetes főjegyző

*Melléklet*

**Cegléd Város Önkormányzata Képviselő-testületének**

**.../2025. (VI. 20.) önkormányzati rendelete**

**a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet módosításáról**

[1] E rendelet célja a Ceglédi Többcélú Kistérségi társulás fenntartásában működő Ceglédi Többcélú Kistérségi Társulás Humán Szolgáltató Központjára és a Ceglédi Kistérségi Szociális Szolgáltató és Gyermekjóléti Központ személyes gondoskodást nyújtó egyes ellátások térítési díjának év közbeni korrigálása.

[2] Cegléd Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdésének b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, és a jogalkotásról szóló 2010. évi CXXX. törvény 5. § (5) bekezdésében meghatározott feladatkörében eljárva, a szociális, gyermekjóléti szolgáltatások és ellátások feladatkörében eljáró Abony Város Önkormányzata, Albertirsa Város Önkormányzata, Ceglédbercel Község Önkormányzata, Csemő Község Önkormányzata, Dánszentmiklós Község Önkormányzata, Jászkarajenő Község Önkormányzata, Kocsér Község Önkormányzata, Kőröstetétlen Község Önkormányzata, Mikebuda Község Önkormányzata, Nyársapát Község Önkormányzata, Tápiószőlős Község Önkormányzata, Törtel Község Önkormányzata és Újszilvás Község Önkormányzata véleményének kikérésével a következőket rendeli el:

**1. §**

(1) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 17. § (1) bekezdése helyébe a következő rendelkezés lép:

„(1) Az intézményi térítési díjakat az Abonyi Szolgáltató Központ vonatkozásában az 1. melléklet, a Ceglédi Szolgáltató Központ vonatkozásában a 2. melléklet rögzíti.”

(2) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 17. §-a a következő (1a) bekezdéssel egészül ki:

„(1a) Térítésmentesen kell biztosítani az ellátásokat azoknak, akiknek a jövedelme a szociális vetítési alap összegét nem éri el.”

**2. §**

(1) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 1. melléklete helyébe az 1. melléklet lép.

(2) A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 2. melléklete helyébe a 2. melléklet lép.

**3. §**

Ez a rendelet 2025. július 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

---------

*1. melléklet a …/……. (…. ….) önkormányzati rendelethez*

*„1. melléklet a 11/2014. (IV. 30.) önkormányzati rendelethez*

**A Ceglédi Többcélú Kistérségi Társulás Humán Szolgáltató Központjának**

**(2740 Abony, Szilágyi Erzsébet u. 3.) intézményi térítési díjai**

**1. Az időskorúak nappali ellátása:**

Az időskorúak nappali ellátásának intézményi térítési díja (étkezés nélkül): **200,- Ft/nap/fő**

**2. A házi segítségnyújtás:**

A házi segítségnyújtás (szociális segítés, személyi gondozás) intézményi térítési díja: **1500,- Ft/óra**

**3. Szociális étkeztetés:**

3.1. A szociális étkeztetés intézményi térítési díja: **1300,- Ft/nap**

3.2. Az étel házhozszállítás intézményi térítési díja: **300,- Ft/nap**

**4. Támogató szolgálat:**

4.1. A személyi segítés intézményi térítési díja: **690,- Ft/óra**

* 1. A támogató szolgálat – gépkocsi használat, szállítás díja a szociális igazgatásról és szociális ellátásokról szóló 1993. évi III. törvény (a továbbiakban: Szoc. tv.) 65/C. § (4) bekezdésében meghatározott szociálisan rászorultnak minősülő súlyosan fogyatékos személy esetén:

A gépkocsi használat, szállítás intézményi térítési díja: **170 Ft/km.**

4.3. A Szoc tv. 65/C. § (4) bekezdésében meghatározott nem fogyatékos személy esetén:

4.3.1. A gépkocsi használat, szállítás intézményi térítési díja Abony város közigazgatási területén belül: **420 Ft/km**

4.3.2. A gépkocsi használat, szállítás intézményi térítési díja Abony város közigazgatási területén kívül: **340 Ft/km**”

---------

*2. melléklet a …/……. (…. ….) önkormányzati rendelethez*

*„2. melléklet a 11/2014. (IV. 30.) önkormányzati rendelethez*

**A Ceglédi Kistérségi Szociális Szolgáltató és Gyermekjóléti Központ**

**(2700 Cegléd, Bajcsy- Zsilinszky út 1.) intézményi térítési díjai:**

**1. Az idősek otthona:**

1.1. átlagos ápolást, gondozást igénylő személy ellátása, demens betegek bentlakásos intézményi ellátása, emelt színvonalú bentlakásos ellátása**: 8.000,- Ft/nap**

1.2. Az emelt színvonalú ellátás igénybevétele esetén fizetendő egyszeri hozzájárulás összege a mindenkor hatályos költségvetési törvényben megállapított, az egy ellátott után járó tárgyévi állami támogatás hétszerese lehet. Ennek alapján a fizetendő egyszeri hozzájárulás összege: **3.150.000,- Ft/fő**.

**2. A házi segítségnyújtás:**

A házi segítségnyújtás (szociális segítés, személyi gondozás) intézményi térítési díj: **1500,- Ft/óra**

**3. A szociális étkeztetés:**

3.1. A szociális étkeztetés intézményi térítési díja: **830,- Ft/nap**

3.2. Az étel házhozszállítás intézményi térítési díja: **355,- Ft/nap**

**4. Az időskorúak nappali ellátása:**

Az időskorúak nappali ellátásának intézményi térítési díja (étkezés nélkül): **200,- Ft/nap/fő.**

4.1. **Demens személyek nappali ellátása:**

Demens személyek nappali ellátásának intézményi térítési díja (étkezéssel együtt): **1030,- Ft/nap/fő**.

**5. Jelzőrendszeres házi segítségnyújtás**

A jelzőrendszeres házi segítségnyújtás intézményi térítési díja **150,- Ft/nap**.”

-------------